Evel Just en deus kemeret perzh er mizioù paseet en ur bern oberiantizoù liammet gant startijenn ar yezh war dachenn Kerne. Kemer perzh ha kreñvaat  rouedad ar chevredigezhioù hag an holl dud a youl vat a labour war an dachenn evel Ti ar Vro Kemper, Ofis ar Brezhoneg, Saloñs liesyezhek ar levrioù evit ar vugale e Pluguen, pe choazh Amzer Vrav, eo atav labour pennañ ar gevredigezh. Raktresoù hon eus ouzhpenn evel kemer perzh er bodad ar raio war-dro an testennoù a vo kaset dar maered, kemer perzh e aozadur ar bodad « Brezhoneg war wel », sikour aozadur « Ar redadeg » e Su Kerne, kemer perzh en emvod kelaouiñ distro-skol ar skolioù e brezhoneg e Kerne (23  a viz Here), sevel ha skignañ 3000 skouerenn eus ur blaketenn divyezhek a ginnigo ar skolioù e brezhoneg e Kerne, Fest Noz Kalanna an 31 a viz Kerzu 2008 er Pavilhoñs e Kemper, prederiañ diwar-benn ur baby sitting e brezhoneg e Kemper, kemer perzh e devezh ar brezhoneg er skolioù (ur Peskig Ebrel mod Kerne e 2009), kemer perzh e raktresoù ar skolaj Diwan Kemper, pe en deiziataer Diwan 2010.